Tommy Schlesser

Den Tommy Schlesser, gebuer de 16. August 1989 zu Lëtzebuerg, ass e lëtzebuergesche Schauspiller, Komiker a Model.

 Liewen a Karriär 
Den Tommy Schlesser, dee schonn am Alter vun 8 oder 9 Joer zesumme mat sengem eelere Brudder Émile éischt kleng Filmer gedréint huet, staamt aus enger Juristefamill; scho säi Papp, säi Grousspapp a säin Ur-Grousspapp hunn als Juriste geschafft. Hie wollt am Ufank och Jurist ginn, an huet a Frankräich e Jurastudium ugefaangen. 2012 huet hien dedidéiert fir sech ganz der Schauspillerei ze widmen. Nach ier hie säi Schauspill-Studium op der Film Acting School zu Köln ugefaangen huet, gouf hien an der TV Sitcom Comeback gecast, wou hien  Erfarunge sammele konnt. Fir Comeback stoung hie vun 2012 bis 2013 virun der Kamera. Säi Schauspillstudium huet hien dono ouni Diplom zu Los Angeles absolvéiert.

Zanterhier schafft hien als Schauspiller fir Film an Televisioun, a stoung a ville Kinosfilm-, Kuerzfilm- an TV-Produktioune virun der Kamera. Ausserdeem gesäit een hien och a Reklammen oder als Model.

Vun 2013 bis 2014 hat hie seng eege Sketch-Comedy Serie Wat Elo? fir RTL Télé Lëtzebuerg, wou hien an circa 100 kuerzen Episoden zesumme mat sengem Brudder Émile Schlesser opgetrueden ass. 2015 war den Tommy Schlesser an enger Gaaschtroll an der däitscher RTL-Serie Gute Zeiten, Schlechte Zeiten als Austauschstudent Eike Habicht ze gesinn. Am Kuerzfilm Long Lost (2016), deen als beschte Kuerzfilm beim Max Ophüls Preis nominéiert war, hat de Schlesser d'Roll vun engem jonke Strummert mat krimineller Vergaangenheet. Vum September 2018 un, war hien an der Haaptroll vun der Sitcom Zëmmer ze verlounen op RTL ze gesinn, an am selwechte Joer am lëtzebuergesche Kinosfilm Superjhemp retörns, wou hien zesumme mat der Julie Kieffer an der Désirée Nosbusch gespillt huet.

An der Rosamunde-Pilcher-Verfilmung Die Braut meines Bruders, déi am Februar 2019 an der ZDF "Herzkino"-Rei ausgestraalt gouf, huet den Tommy Schlesser d'Roll vun engem Sportsdokter, a Partner vun engem Foussballprofi, verkierpert, dee seng Homosexualitéit verheemlecht. Eng Roll an Thematik, déi et an där Form beim ZDF bis dohin nach ni gouf. Am Mäerz 2020 gouf d'Inga-Lindström-Verfilmung Liebe verjährt nicht um ZDF fir d'éischt Kéier ausgestraalt, wou den Tommy Schlesser als Muséesdirekter "Lennart" an der Haaptroll ze gesi war. Am selwechte Joer huet hien an der ZDF-Produktioun Das Traumschiff eng vun den Haaptrollen gespillt. De Film gouf haaptsächlech a Marokko gedréint.

Enn 2020 stoung den Tommy Schlesser zu Mallorca um Plateau vum spuenesche Regisseur Benito Zambrano fir d'Bestseller-Verfilmung Pan de limón. Am Summer 2021 huet hien a Jordanien mam belsche Regie-Duo Adil El Arbi & Bilall Fallah de Film Rebel gedréint. Am Februar 2022, wéi d'TV-Serie Capitani 2 fir d'éischt Kéier ausgestraalt gëtt, wou hien d'Roll vun engem Drogeboss huet, ass den Tommy Schlesser an Éisträich mat bei den Dréiaarbechte fir d'ZDF-Filmrei Die Bergretter.

Hie wunnt zu Réimech, an ass zënter 2018 mat senger Jugendléift Jill Morbach bestuet. Zesummen hu si eng Duechter.

 Soss 
Hien ass de Brudder vum Regisseur Émile V. Schlesser.

2013 gouf hie vun de Lieser vun der Zeitung L'essentiel zum "schéinste Lëtzebuerger" gewieltLink op dee Voting op essentiel.lu Leider ass d'Resultat nëmmen ze gesinn, wann ee fir d'éischt nach emol ofstëmmt, an op der Säit steet och keen Datum..

 Filmographie 
 Kino 
 2018: Murer: Anatomie eines ProzessesTommy Schlessser op IMDb, der Internet Movie Database, fir d'lescht gekuckt den 1. August 2018 (Kinosfilm)
 2018: The Beast in the Jungle (Kinosfilm)
 2018: WollefszantEe Liewen am Film op 100komma7.lu de 15. Mee 2018, fir d'lescht gekuckt den 1. August 2018 (Kinosfilm)
 2020: Io sto bene (Kinosfilm)
 2018: De Superjhemp retörns (Kinosfilm)
 2020: Une Histoire provisoire (Kinosfilm)
 2021: Pan de limón con semillas de amapola (Kinosfilm)
 2022: Rebel (Kinosfilm)
 2023: Läif a Séil - Regie: Loïc Tanson
 Televisioun 
 2012: Comeback (TV Sitcom)
 2014: Wat elo? (TV Sketch Comedy)
 2015: Gute Zeiten, schlechte Zeiten  (3 Episoden)
 2017: Zëmmer ze verlounenRomantisch und emotional op wort.lu de 27. Juli 2018, fir d'lescht gekuckt den 1. August 2018 (TV Sitcom)
 2018: Rosamunde Pilcher: Die Braut meines Bruders (Fernsehfilm, ZDF)Viel Herzschmerz um zwei Luxemburger op wort.lu de 27. Juni 2018, fir d'lescht gekuckt den 1. August 2018
 2020: Inga Lindström: Liebe verjährt nicht (Fernsehfilm, ZDF)
2020: Das Traumschiff: Marokko (Fernsehfilm, ZDF)Tommy Schlesser den Ament um „Traumschiff“ am Asaz op rtl.lu den 20. November 2019
2022: Capitani Saison 2 (TV Serie)
2022: Die Bergretter (Fernsehfilm, ZDF)SCHLESSER dreht für ZDF-"Die Bergretter"
 2025: Marginal (TV-Miniserie), Regie: Loïc Tanson
 2026: Droneland (Tëlesserie), Regie: Félix Koch a Max Zähle

 Kuerzfilm 
 2011: A Coffee a Day keeps the Doctor awayFernsehen: Tommy Schlesser bei "GZSZ" op wort.lu den 12. November 2015, fir d'lescht gekuckt den 1. August 2018 (Kuerzfilm)
 2012: Der Penner (Kuerzfilm)
 2014: Butsch (Kuerzfilm)
 2016: Aus den Aen vum Nadia Masri (Kuerzfilm)
 2021: Vis-a-Vis vum Émile V. Schlesser (Kuerzfilm)
 Um Spaweck 
 Agentur: Reitzenstein Management
 Tommy Schlesser op Crew-United
 Filmografie op Filmmakers.de

Kategorie:Lëtzebuergesch Filmschauspiller
Kategorie:Lëtzebuergesch Televisiounsschauspiller
Kategorie:Gebuer 1989